**ב"ה אב תשע"ב**

**פרויקט 'מקושרים '- אגרת לאנשי הקשר**

**רציונאל:** מתוך מחשבה כי ליווי הבוגרים בשנים הראשונות ליציאתם מהכפר הינו קריטי, ויכול להשפיע רבות על הצלחתם בהמשך דרכם העצמאית( בצבא/מכינה/ש"ל/ לימודים ועוד) - פיתחנו מערך שבו יהיה לכל בוגר כתובת אליה הוא יכול לפנות כאשר הוא זקוק לכך. מערך זה יאפשר לתת מענה משמעותי לצרכים השונים ויגיע למספר חניכים גדול ככל האפשר.

**שיטה:**  כל חניך בכפר יצר קשר משמעותי עם לפחות אחד מאנשי הצוות בכפר : מדריכים, מורים, עו"סיות , בנות שירות , מורים חיילים ועוד. הרעיון הוא , שאותה דמות קרובה שיצרה עם החניך קשר משמעותי תמשיך ללוות את הבוגר במהלך השנים הראשונות ליציאתו מהכפר. אנשי הצוות המדוברים יהיו מעתה – 'אנשי קשר' של הכפר וצוות הבוגרים עם אותו בוגר.לא מדובר בליווי צמוד, ניתן להסתפק בשיחת טלפון אחת לחודש המאפשרת לאיש הקשר לראות היכן הבוגר עומד – בפני אילו דילמות ואתגרים הוא מתמודד, ותוכל לתרום מניסיונה בכדי לעזור לו. אם אחד מאנשי הקשר יזהה כי הבוגר זקוק לליווי מקצועי או צמוד יותר, הוא יוכל להפנות אותו לצוות הבוגרים להמשך התהליך.

**כיצד ציוותנו בין אנשי הצוות לחניכים ?** האחריות על התהליך היתה של צוות הבוגרים בשיתוף עם צוות שכבת 'דרור'- לאחר שהוסבר לחניכי שכבת 'דרור' על הפרויקט, הם קיבלו שאלון בו הם כתבו שלושה אנשי צוות אליהם הם מרגיש קרוב, ואיתם הם היו רוצים להמשיך ולהיות בקשר. בנוסף, הם מילאו את פרטיהם האישיים כולל טלפון ומייל – על מנת שנוכל להזין את הפרטים העדכניים שלהם במערכת הבוגרים. לאחר שאספנו את הנתונים, ישבו הצוותים השונים ביחד עם צוות הבוגרים - שיבצו את החניכים, כך שלכל חניך ישנו איש קשר אחד עליו הוא אחראי .

**מה המשמעות של היותי 'איש קשר'?** המשמעות היא שהחניך בחר בך להיות איש הקשר שלו עם הכפר- ואם נחשוב בצורה קצת יותר עמוקה, החניך בחר בך להיות הדמות שדרכה הוא יוכל להמשיך את התהליך אשר אותו התחיל בעת שהותו בכפר. בפועל, אנו מצפים ונעמוד על המשמר שכל איש קשר ידבר בטלפון לפחות פעם אחת בחודש עם הבוגר- בשיחה זו יוכל להבין היכן נמצא אותו בוגר, מהם התלבטויותיו ,עם מה הוא מתמודד ובסופו של דבר יוכל לעזור לו מניסיונו האישי. כמו כן, נבקש מכם לקבל עדכון חודשי קצר על הבוגרים איתם אתם בקשר. בנוסף, אנו כצוות הבוגרים בכפר ניעזר בקשרים שנוצרו – על מנת שנוכל להעביר מסרים חשובים או מידע שיהיה רלוונטי לגבי בוגרים אלה.  במקרה בו ישנו צורך בהתערבות משמעותית או מקצועית יותר, או בכל מקרה בו אנו כצוות הבוגרים נוכל לתת מענה טוב יותר – אנא שתפו אותנו במקרה ואנו נשתדל לתת את המענה הראוי לאותו מקרה.

**דרכי תקשורת** דרך התקשורת העיקרית של צוות הבוגרים עם אנשי הקשר תהיה דרך הדואר האלקטרוני . שם נשלח את ההודעות , תזכורות וכל מה שצריך על מנת לתחזק את הפרויקט.

 תודה רבה על השתתפותך ב'מקושרים' ומצפים לשיתוף פעולה .

בברכה, אלון אופן-עו"ס בוגרים 050-3138089